CELEX: 62017TN0632
Language: hr
Date: 2017-09-15 00:00:00
Title: Predmet T-632/17: Tužba podnesena 15. rujna 2017. – Erdősi Galcsikné protiv Komisije

13.11.2017   
            
            
               HR
            
            
               Službeni list Europske unije
            
            
               C 382/51
            
         Tužba podnesena 15. rujna 2017. – Erdősi Galcsikné protiv Komisije
   (Predmet T-632/17)
   (2017/C 382/64)
   Jezik postupka: njemački
   
      Stranke
   
   
      Tužitelj: Éva Erdősi Galcsikné (Budimpešta, Mađarska) (zastupnik: D. Lazar, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije Ares (2017) 2755900 od 1. lipnja 2017.,
            
         
               —
            
            
               poništi Odluku Komisije C (2017) 5146 final od 17. srpnja 2017.,
            
         
               —
            
            
               naloži Komisiji da tužitelju omogući pristup svim dokumentima postupka EU Pilot 8572/15, CHAP (2015)00353, neovisno o tome jesu li oni već u njezinu posjedu ili će joj tek biti dostavljeni, i
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog: otkrivanje spornih dokumenata ne ugrožava zaštitu svrhe istrage
               Predmet postupka EU Pilot 8572/15 su brojne povrede prava na nepristrani sud i pošteno suđenje koje su mađarski sudovi počinili primjenom zakonodavstva o pretvaranju tzv. kredita u stranoj valuti u mađarsku valutu. Ovi zakoni povrjeđuju diobu vlasti jer zahvaćaju u privatnopravne odnose građana. Ovi zakoni posebno prisiljavaju zajmoprimce na snošenje gubitaka vezanih za valutni rizik te zabranjuju sudsko pobijanje valjanosti ugovora o kreditu.
               Pregovori između Europske komisije i mađarske vlade čiji je cilj usklađivanje mađarskog pravnog sustava s pravom Unije nisu primjereni za ostvarenje ovog cilja jer su sudovi u državi koja se temelji na vladavini prava neovisni u odlučivanju.
               Otkrivanje spornih dokumenata ne ugrožava zaštitu svrhe istrage, nego je osnažuje jer se samo javnom raspravom može izmijeniti sudska praksa mađarskih sudova.
            
         
               2.
            
            
               Drugi tužbeni razlog: postoji prevladavajući javni interes za otkrivanje spornih dokumenata
               Otkrivanje e dokumenata je u javnom interesu zato što se ono omogućuje:
               
                           —
                        
                        
                           izmjena pravne kulture mađarskih sudova,
                        
                     
                           —
                        
                        
                           javna rasprava o poimanju mađarske vlade o tumačenju temeljnih prava na europskoj razini, i
                        
                     
                           —
                        
                        
                           otvaranje javne rasprave o Komisijinom poimanju tumačenja članka 47. Povelje Europske unije o temeljnim pravima i članka 6. stavka 1. prve rečenice Europske konvencije za zaštitu ljudskih prava i temeljnih sloboda.